தமிழக அரசு சமையல் எரிவாயு அடுப்பை இலவசமாகக் கொடுத்து வருகிறது. பெட்ரோலியப் பொருள்களின் விலை உயர்வைக் கண்டித்து, பா.ச.க., இடதுசாரிக் கட்சிகள் இந்திய அளவில் 5-7-2010 அன்று வேலை நிறுத்தம் செய்தன. 2002 மார்ச்சு மாதம் பா.ச.க. ஆட்சியில் மண்ணெண்ணெய் ஒரு லிட்டர் உருவா 2.52 என்பதிலிருந்து 9.00 உருபாவாக உயர்த்தப்பட்டது. பா.ச.க. ஆட்சியில்தான் பெட்ரோல், டீசல் ஆகியவற்றின் விலையை அரசு நிர்ணயிக்கும் அதிகாரம் கைவிடப்பட்டது. இந்த உரிமை எண்ணெயைச் சந்தைப்படுத்தும் நிறுவனங் களுக்கு அளிக்கப்பட்டது. எனவே, பா.ச.க.வுக்கு பெட்ரோலியப் பொருள் களின் விலை உயர்வையும், விலை நிர்ணய அதிகாரம் நிறுவனங்களுக்கு மாற்றப்படுவதையும் கண்டிப்பதற்கு எந்தத் தகுதியும் இல்லை என்று காங்கிரசுக் கட்சி கூறுகிறது. கொள்கையில் எதிரும் புதிருமான பா.ச.க-வும், கம்யூனிஸ்டு கட்சிகளும் சூலை 5 பொது வேலை நிறுத்தத்திற்காக இணைந்தது அப்பட்டமான சந்தர்ப்பவாதம் என்று காங்கிரசு பிரச்சினையைத் திசை திருப்புகிறது.